TSR นำเสนอแผนการดำเนินงานปี 60
TSR จัดประชุมสามัญประจำปี 60 พร้อมนำเสนอแผนการดำเนินงานปี 60 เพิ่มช่องทางการขายผ่านออนไลน์ หวังดันรายได้ปี”60 พุ่งแตะ 2 พันลบ.
8 พ.ค. 2560

นายสหัส ตรีทิพยบุตร (ที่ 4 จากซ้าย) ประธานกรรมการ พร้อมด้วย นายเอกรัตน์ แจ้งอยู่ (ที่ 1 จากซ้าย)  ประธานเจ้าหน้าที่บริหาร และนายวิรัช  วงศ์นิรันดร์ (ที่ 5 จากขวา)  กรรมการผู้จัดการ บริษัท เธียรสุรัตน์ จำกัด (มหาชน) หรือ TSR ถ่ายภาพร่วมกับกรรมการบริษัทในการประชุมสามัญประจำปี 2560
โดยในปีนี้บริษัทเน้นการทำการตลาดในช่องทางการขายใหม่ “กระตุ้นยอดรายได้ ผ่านแคมเปญ ผ่อนสบาย” ลุยขายเครื่องใช้ไฟฟ้าผ่านช่องทางออนไลน์ ทั้งในเฟสบุ๊ค และไลน์ ด้านธุรกิจลิสซิ่งเริ่มให้บริการแล้ว และได้รับการตอบรับดีเยี่ยม ส่วนบริษัทร่วมลงทุนใน สปป.ลาว เริ่มมีรายได้เข้ามาอย่างต่อเนื่อง มั่นใจช่วยผลักดันรายได้รวมของ TSR ในปีนี้พุ่งแตะ 2 พันล้านบาท ตามเป้าหมายที่วางไว้